” baruak atau karo ”
Si Upiak Bijak hari tuh sadang tamanuang manuang surang diruang karajonyo. Baa lah kini kironyo. Hiduik jadi Pegawai Nagari – iyolah sabana pentang. Lah labieh duo puluah taun jadi anak samang di Instansi pamarentah. Lah tau bana kulikat karajo pejabat dikantuanyo. Kok mambuek program yo sabana santiang. Program nan dibuek tantu sajo nan manganai ka rakyat.
Suatu hari lah ta akuak akuak – si upiek bijak ko mandanga pamaparan kapalo kantua. Ado targetnyo bagai.. Keceknyo harus mandapek 10 MOU dalam sa taun.
Haaaah…sa tauunnnn..???
Apo bana nan dikaja dek si kapalo kantua ko haa…, kecek si Upiek dalam atinyo…. Takana dek inyo, nan sabana nyo target karajo .. bukan MOU ndak….??? Tapi baa merealisasikan MOU itu baguno untuak masyarakat.
Akhienyo… dapek lah carito dari urang piaman. Urang awak eh urang indonesia tantunyo… Kok duduak di seminar – nan jadi nara sumber – hebaik hebaik. Nan jadi peserta capek capek pulo maangguak balam. Antah lai mangarati atau indak, Nan jaleh seminar salasai dapek “ buah tangan makalah – untuak disimpan dikantua. Suasana sarupo nan ko.. samo jo Rapek Karo mah..
Aa..nan dimukasuik rapek karo tuh Bagindo… tanyo si Upiak jo urang piaman tuh
.. Eh.. uni Upiek. Maso indak tau… Itu haa…… Siang masak – malam matah.
.. Co itu pulo ndak rapek kabinet nan di pimpin Pengulu Gadang di Nagara awak ko.. Bagindo ? .. Aa lai tumah Uni Upiek.. Manga pulo jauah jauh uni mancaliek Rapek kabinet. Caliak selah rapek di Konggres PSSI. Kicuah mangicuah. Anta apo guno mangicuah. Nan jaleh tim “ urang nan balari lari mangaja bola itu indak pernah manang bilo diadu jo negara lain…???
…Jadi….??? kok rapek paripurna DPR… ba a Bagindo …???
.. samo je tunyo…. Rapek karo juo namonyo. Caliek lah wakatu rapek pantuan Anket. Indak tau dima posisi kawan jo lawan. Kawan jadi lawan.. lawan jadi kawan… Kaputusan bisa ba ubah jiko ado kepentingan. Akhienyo lagi ..lagi jadi rapek karo juo..
Tamanuang manuang surang mandanga Bagindo dari Piaman bakato… Kok baruak lai bisa batiratik . Lai bisa diaja mamanjek karambie… Baruak lai bisa diaja taratik sahinggo disabuik taratik monyet, atau taratik baruak. Karo lai tau pulo jo rapek nan dikenal jo “rapek karo”, Tapi baa tata caro kesopanan monyek – baruak – karo, sabana awak indak tau bagai doh. Nan tau urang pamilik Topeng Monyet. Tapi wakatu si Upiek bijak basirobok jo monyet nan ado di Panorama Bukitinggi – wakatu si Upiek pulang kampuang … Ondeh yo sabana indak tau di sopan bagai si monyet ko doh… Inyo semba se boto aie mineral awak .
Tapi – tarnyato si monyet ko lai punyo sipaik ke ibuan saroman “bunda kandung”.
Caliak lah gambar dibawah ko ….. galak awak dek nyo. Ha…ha…
min_Latn min_Latn min_Latn smo_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn